חיל הרגלים

חיל הרגלים (נקרא גם חיל הרגלים והצנחנים) הישראלי הוא חיל מתמרן בזרוע היבשה של צה"ל ועיקר כוחו מושתת על חיילים אשר נלחמים בצורה רגלית. ידוע בכינויו בראשי תיבות: חי"ר.

לחיל הרגלים כפופים מקצועית מספר חטיבות, גדודים ויחידות חי"ר בסדיר ובמילואים אשר פועלים תחת פיקוד מבצעי של פיקודיו המרחביים של צה"ל.

מפקד החיל הוא קצין חי"ר וצנחנים ראשי (קחצ"ר). כיום משמש בתפקיד תא"ל עומר כהן. 

היסטוריה
ב־1953 הוקם ענף חי"ר במחלקת הדרכה, שעסק גם בקידום הקמת מפקדת חי"ר וקידום מצב החי"ר בצה"ל. ראש הענף הראשון היה אל"ם יהודה ואלך, שדרגתו הבכירה אפשרה לו לשמש כעין קצין חי"ר ראשי בפועל.

באוקטובר 1956 הוקמה מפקדת "קצין הצנחנים הראשי" תחת פיקודו של אהרן דוידי, שהייתה אחראית להכוונת אימוני הצנחנים ביחידותיהם ובבית הספר לצניחה. ב-1 בינואר 1969 הורחבה אחריות התפקיד לאימוני כל חיילי חיל הרגלים, כאחד מלקחי מלחמת ששת הימים, ושם התפקיד שונה ל"קצין חיל רגלים וצנחנים ראשי" (קחצ"ר). באותו זמן, זמן קצר לאחר הנהגת דרגת תת-אלוף בצה"ל, היה קצין חי"ר וצנחנים ראשי מפקד החיל היחיד שהוענקה לו דרגת תת-אלוף.

במהלך מלחמת יום הכיפורים עמד קצין חי"ר וצנחנים ראשי תא"ל עמנואל שקד בראש כוח למבצעים מיוחדים אשר כונה "כוח סלע". לאחר המלחמה, במסגרת ההרחבה של צה"ל, הוקמה עוצבת האש שבראשה עמד הקחצ"ר, ועל כן היא כונתה גם אוגדת הקחצ"ר. האוגדה הופרדה ממפקדת קחצ"ר ב־1983.

בשנת 1979, בתכנונים להקמת מפקדת חילות השדה, תוכנן לבטל את תפקידי מפקדי החילות ובהם קצין החי"ר והצנחנים הראשי, אולם הדבר לא יצא אל הפועל.

 תולדות התג 
תג היחידה של מקחצ"ר (מפקדת קצין חי"ר וצנחנים ראשי) השתנה במהלך השנים. ב-1983 עם הקמת חטיבת גבעתי נוסף פס בצבע סגול לתג. ב-2005 עם הקמת חטיבת כפיר נוסף פס בצבע הסוואה לתג.

 קצין חי"ר וצנחנים ראשי 

מהות התפקיד
אחרי מלחמת יום הכיפורים, לאור הודעתו של אריאל שרון שהוא מוכן לשוב לצה"ל לכל תפקיד פיקודי, הציע הרמטכ"ל, מוטה גור, לשרון להיות קצין הצנחנים הראשי. בהצעה נאמר שהתפקיד אינו תפקיד מנהלי אלא "תפקיד שיש בו כר נרחב לפיתוח בתכנון מבצעים ובאימון כוחות והנחלת תורות לחימה". שרון דחה את ההצעה. לעומת זאת, כאשר ועדת כהן קבעה שעמוס ירון מנוע מלכהן בתפקיד פיקודי, הוא המשיך לכהן כקחצ"ר, תפקיד שנחשב לתפקיד מטה.

קצין הצנחנים הראשי היה אחראי גם למבצעים מיוחדים ובהם פעילות סיירת מטכ"ל, שייטת 13 ולעיתים גם יחידות נבחרות מהצנחנים בשנות ה-70, עת ביצעו פשיטות בעזרת מסוקים. במסגרת זאת פיקד רפאל איתן על מבצע תשורה, עמנואל שקד פיקד על מבצע אביב נעורים ודן שומרון פיקד על מבצע אנטבה.

כיום התפקיד מהווה סמכות על חיל הרגלים בהקשרי בניין הכוח, ומקביל לקציני חיל ראשיים כגון קצין שריון ראשי וקצין הנדסה ראשי.

תחת פיקוד הקחצ"ר נמצא גם מערך הכושר הקרבי.

קציני חי"ר וצנחנים ראשיים

שםתקופת כהונההערותאל"ם אהרן דוידי  אוקטובר 1965 – יוני 1968  מקים המפקדה החיליתאל"ם רפאל איתן  יוני 1968 – 1972  בינואר 1969 קודם לתא"ל, לימים ראש המטה הכללי ה-11 תא"ל עמנואל שקד  1972 – 1974  תא"ל דן שומרון  1974 – 1976  בזמן כהונתו פיקד על מבצע יונתן, לימים הרמטכ"ל ה-13 תא"ל אורי שמחוני  אוגוסט 1976 – 1978  לימים נספח צה"ל בארצות הברית תא"ל מתן וילנאי  1978 – 1981  לימים סגן הרמטכ"ל תא"ל עמוס ירון  1981 – 1983  לימים ראש אכ"א תא"ל יצחק מרדכי  1983 – 1985  לימים מפקד שלושת הפיקודים המרחביים ושר הביטחון תא"ל שמואל ארד  1985 – 1988  לימים מפקד פיקוד העורף תא"ל דוד אגמון  1988 – 1991  תא"ל דורון אלמוג  1991 – 1993  לימים מפקד פיקוד הדרום תא"ל גיורא איילנד  1993 – 1996  לימים ראש אג"ת תא"ל יאיר נוה  1996 – 1999  לימים סגן הרמטכ"ל תא"ל ישראל זיו  1999 – 2001  לימים ראש אמ"ץ תא"ל גדי שמני  2001 – 2003 לימים מפקד פיקוד המרכז ונספח צה"ל בארצות הברית תא"ל יוסי היימן  2003 – 2006  תא"ל נעם תיבון  2006 – 2007  לימים מפקד הגיס הצפוני תא"ל יוסי בכר  2007 – 2010  לימים מפקד הגיס המטכ"לי תא"ל מיקי אדלשטיין  2010 – 2012  לימים נספח צה"ל בארצות הברית תא"ל איתי וירוב  2012 – 2014  לימים מפקד המכללות הצבאיות ומפקדת העומק תא"ל יהודה פוקס  2014 – 2016  לימים מפקד פיקוד המרכז ונספח צה"ל בארצות הברית תא"ל רסאן עליאן  2016 – 2018  לימים מתאם פעולות הממשלה בשטחים תא"ל נמרוד אלוני  ספטמבר 2018 – ספטמבר 2019  ממלא מקום ולימים מפקד מפקדת העומק המכללות הצבאיות תא"ל דן גולדפוס  ספטמבר 2019 – יולי 2021  לימים מפקד הגיס הצפוני ומפקד מפקדת העומק תא"ל גיא לוי  יולי 2021 – ספטמבר 2023  לימים מפקד עוצבת האש תא"ל ערן אוליאל  ספטמבר 2023 – ספטמבר 2025  הקחצ"ר במלחמת חרבות ברזלתא"ל עומר כהןספטמבר 2025 – הווההקחצ"ר במלחמת חרבות ברזל

 מבנה חטיבת חי"ר סדירה בצה"ל 
חטיבות החי"ר בצה"ל בנויות כולן באופן דומה. תחת מפקדת החטיבה (ה"מפח"ט" מכונה גם ה"מח"ט"), קיימים ארבעה גדודים - שלושה גדודי חי"ר וכן גדוד סיור. החל משנת 2002, גדוד חי"ר מורכב משתי פלוגות רובאיות, הכוללות מחלקות של לוחמי חי"ר, פלוגה צעירה ופלוגה מסייעת (המורכבת ממחלקת מרגמות, מחלקת סיור, ומחלקת נ"ט המפעילה בין היתר טילי "גיל"). כמו כן, קיימת בגדוד פלוגת סיוע מנהלתי, בה נמצאים כל תומכי הלחימה, בתחומי הלוגיסטיקה, הטנ"א, השלישות, הרכב, הקשר, האוכל, אג"מ, מודיעין ועוד. בנוסף, תחת מטה החטיבה, קיים בא"ח - בסיס אימונים חטיבתי, האחראי להכשרת הטירונים ואימון כלל הלוחמים והמפקדים בחטיבה. מבנה חטיבת כפיר יוצא דופן: היא מורכבת מארבעה גדודים וסיירת.

פיקוד על חטיבת חי"ר נחשב לתפקיד בעל יוקרה רבה בצה"ל. ביטוי לחשיבותו של התפקיד ניתן למצוא בעובדה ש-12 רמטכ"לים,6 בחטיבת הצנחנים. 3 בחטיבת גולני. 3 בחטיבת כרמלי.  3 ראשי מוסד1 בגולני, 1 בצנחנים, 1 בכרמלי. ורבים מאלופי צה"ל פיקדו במהלך שירותם על אחת מחטיבות החי"ר. עדות נוספת לחשיבות התפקיד היא הקידום של המפקדים: מאז שנות ה-90 של המאה ה-20, למעלה מ-90% ממפקדי החטיבות הסדירות קודמו לדרגת תת-אלוף בסיום תפקידם.
בנוסף לחטיבות קיימים גם גדודי חי"ר עצמאיים. יחידות מובחרות ומיוחדות מופעלות לעיתים, כגון בזמן מלחמה וחירום, כגדודי חי"ר. גם לוחמי חיל ההנדסה הקרבית מוכשרים כלוחמי חי"ר ופועלים באופן דומה בלחימה ובשגרה בנוסף למשימות ההנדסיות שהם מבצעים (כגון הריסת תשתיות טרור, חבלה ופריצת צירים).

 הכשרה 
ממוזער|250x250 פיקסלים|לוחמי חטיבת גולני בסיום הכשרה
זמן קצר לאחר גיוסם, חיילי החי"ר משובצים באחת מפלוגות ההכשרה בבסיס אימונים החטיבתי, כאשר כל פלוגה משויכת לאחד מגדודי החטיבה. במסגרת ההכשרה הם עוברים טירונות של כ-4 חודשים הכוללת בעיקר אימונים בנשק קל, בשדאות ובכושר גופני. לאחריה עוברים חיילי החי"ר לאימון המתקדם שאורכו כארבעה חודשים נוספים, בו הם עוברים אימונים מורכבים יותר, המכשירים אותם ללחימת שטח פתוח ובנוי. בסיום ההכשרה, כלל החיילים שעמדו במבחנים הדרושים מוסמכים לרובאי 07. לאחר סיום ההכשרה, חיילי הפלוגה מצטרפים לגדודם, ומבצעים אימון או ביטחון שוטף, בהתאם לפעילות הגדוד הנוכחית.

לאחר 10–14 חודשי שירות מסיימת הפלוגה את מסלולה כיחידה אורגנית, ומתפצלת לפלוגות ה־"ותיקות" של הגדודים: הפלוגה הרובאית (הנקראת גם פלחו"ד), הפלוגה המבצעית (או רובאית ב'), והפלוגה המסייעת. חיילים המתאימים לתפקיד פיקודי נשלחים לקורס מפקדים בבית הספר למכ"ים וחלקם ממשיכים לאחר מכן לקורס קצינים בבה"ד 1.

לוחמי החי"ר יכולים לצאת לקורסים ייעודיים ולהתמקצע על מספר פק"לים. בין הקורסים: קורס צלפים, חובש קרבי, נהג האמר, נהג נגמ"ש ונמ"ר, מפעיל קטלנית, קורס צניחה וקורס לוט"ר.
על הכשרת חיילי חיל הרגלים בצה"ל אחראי קצין חי"ר וצנחנים ראשי.

 יחידות חיל הרגלים 
בצה"ל קיימות 7 חטיבות חי"ר סדירות ו-13 חטיבות חי"ר במילואים.

 חטיבות 
 חטיבות חיל הרגלים תג שם מספור יחידת אם פיקודבסיס האםגדודיםמפקד מכהן הערות חטיבות סדירות מרכז|27px חטיבת גולני 1 עוצבת געש פיקוד הצפוןמחנה שרגא12 (ברק)13 (גדעון)51 (הבוקעים הראשון)631 (גדס"ר)עדי גנון מרכז|27px חטיבת הצנחנים 35 עוצבת האש פיקוד המרכזמחנה גור101 (פתן)202 (צפע)890 (אפעה)5135 (שרף) (גדס"ר)רועי צוויג-לביאחטיבת צנחנים מרכז|27px חטיבת גבעתי 84 עוצבת הפלדה פיקוד הדרוםמחנה שדה תימן424 (שקד)432 (צבר)435 (רותם)846 (שועלי שמשון) (גדס"ר)לירון בטיטו מרכז|27px חטיבת עוז 89 עוצבת האש פיקוד המרכזמחנה גור212 (מגלן)217 (דובדבן)621 (אגוז)מורדכי וייס חטיבת קומנדו מובחרת מרכז|27px חטיבת כפיר 900 עוצבת הבזק פיקוד המרכזמעבר מכבים90 (נחשון)92 (שמשון)93 (חרוב) (גדס"ר)94 (דוכיפת)97 (גדוד נצח יהודה)יניב בארוט מרכז|29px חטיבת הנח"ל 933 עוצבת הפלדה פיקוד הדרוםמחנה גור50 (בזלת)931 (שחם)932 (גרניט)934 (טופז) (גדס"ר)יאיר צוקרמןמרכז|40x40 פיקסליםחטיבת חשמונאים613פיקוד ההכשרות והאימוניםמחנה תבץגדוד521
(יונתן).
יהושע 
(סיירת)שמר רביבחטיבת חי"ר חרדית בהקמה חטיבות הכשרהמרכז|27x27 פיקסליםחטיבה 261 (בה"ד 1)261אוגדת עזהפיקוד הדרוםבה"ד 1גדודים 6261 (גדס"ר), 8208, ו-8717 "אלון"אליאב אלבזחטיבת חי"ר הכוללת שלושה גדודי מילואים וצוערי גדוד "גפן" מתוגברים בפלוגת מסייעת במילואיםמרכז|27pxחטיבת ביסלמ"ח828עוצבת געשפיקוד הצפוןמחנה צור17 (אריות הגולן)450 (האריה המעופף)906 (שועלי הנגב)גדס"ר 6828ישראל פרידלרחטיבה המבוססת על חניכי קורס מ"כים חטיבות מילואים מרכז|27px חטיבת כרמלי 2 עוצבת המפץ פיקוד הצפון221222223גדס"ר 224דביר דיאמונד מבוססת בעיקר על יוצאי גדוד 13 של חטיבת גולני מרכז|27px חטיבת אלכסנדרוני 3 עוצבת הגליל פיקוד הצפון701281019203גדס"ר 6609גדחה"ן 5280משה פסל מבוססת בעיקר על יוצאי גדוד 51 של חטיבת גולני מרכז|27px עוצבת השרון 5 עוצבת הפלדה פיקוד הדרום702081108111גדס"ר 6555טל קוריצקימבוססת בעיקר על יוצאי חטיבת גבעתי מרכז|27px חטיבת עציוני 6 עוצבת געש פיקוד הצפון810392199220גדס"ר 6408גדחה"ן 8173שראל סבג מבוססת בעיקר על יוצאי גדוד 932 של חטיבת הנח"ל מרכז|27px חטיבת עודד 9 אוגדת הבשן פיקוד הצפון700692049211גדס"ר 6724רועי מניס מבוססת בעיקר על יוצאי גדוד 12 של חטיבת גולני מרכז|27px חטיבת יפתח 11 עוצבת הבזק פיקוד המרכז503772208226גדס"ר 7810נדב מייסלס חטיבת חי"ר מובחרת במילואים, המבוססת בעיקר על יוצאי יחידת אגוז מרכז|27px חטיבת הנגב 12 עוצבת סיני פיקוד הדרום811492089217גדס"ר 6863עברי אלבז מבוססת בעיקר על יוצאי גדוד רותם של חטיבת גבעתי מרכז|27px חטיבת ירושלים 16 עוצבת סיני פיקוד הדרום700781199207גדס"ר 6310ניר איפרגן מבוססת בעיקר על יוצאי גדוד 50 של חטיבת הנח"ל מרכז|27px עוצבת חוד החנית 55 עוצבת האש פיקוד המרכז285566557155גדס"ר 6623עודד זימן מבוססת בעיקר על יוצאי גדוד 101 של חטיבת הצנחנים, נודעה בעבר בשם "חטיבת הצחנים המרכזית" בשל כפיפותה לפיקוד מרכז מרכז|27px עוצבת נשר 226 עוצבת המפץ פיקוד הצפון705692559263גדס"ר 6226אביאל בלחסן מבוססת בעיקר על יוצאי גדוד 202 של חטיבת הצנחנים, נודעה בעבר בשם "חטיבת הצנחנים הצפונית" בשל כפיפותה לפיקוד צפון מרכז|27px חטיבת אלון 228 עוצבת המפץ פיקוד הצפון503082079308גדס"ר 6228יניב מלכה מבוססת בעיקר על יוצאי גדוד 931 של חטיבת הנח"ל מרכז|27px עוצבת חצי האש 551 עוצבת האש פיקוד המרכז6976997008גדס"ר 6551גדחה"ן 8219עידו קס חטיבת צנחנים מובחרת במילואים, המבוססת בעיקר על יוצאי גדס"ר צנחנים וחטיבת עוז מרכז|27px עוצבת שועלי מרום 646 עוצבת הבזק פיקוד המרכז4204668105 גדס"ר 6646אלעד שושן מבוססת בעיקר על יוצאי גדוד 890 של חטיבת הצנחנים, נודעה בעבר בשם "חטיבת הצנחנים הדרומית" בשל כפיפותה לפיקוד דרוםמרכז|27px חטיבת האר"י 5692אוגדת יערה פיקוד העורף982921492399311גור רוזנבלטמרכז|27px חטיבת דניאל 6050אוגדת יערה פיקוד העורף419503257047109ארז הדרי

 גדודים 

בנוסף לחטיבות החי"ר, קיימים גם מספר גדודים סדירים ייעודיים:
יחידת הסיור המדברי - יחידת סיור בה משרתים בעיקר חיילים בדואים (הוקם בשנת 1992, עבר הסבה מגדוד ליחידה בשנת 2017), כפוף לחטיבה הדרומית ברצועת עזה.

בעבר כלל חיל הרגלים גם גדודי חי"ר קל, אך במסגרת הקמת מערך חי"ר גבולות הוכפפו גדודים אלו אליו.

 יחידות מובחרות 
יחידות שהגיוס אליהן על בסיס התנדבות ומלווה במיונים נפרדים והכשרות מיוחדות.
 יחידות מובחרות של חיל הרגלים סמל שם יחידת אם פיקוד הערות מרכז|60px יחידת אגוז חטיבת הקומנדו, עוצבת האש פיקוד המרכז היחידה מתמחה בפעילות יבשתית מורכבת הכוללת לחימה בשטח סבוך, כאשר עיקר ייעודה הוא התמודדות מול ארגון החזבאללה בתוואי השטח של דרום לבנון. מרכז|60px יחידת דובדבן חטיבת הקומנדו, עוצבת האש פיקוד המרכז היחידה מתמחה בפעילות של ביצוע מעצרים מורכבים או סיכול ממוקד של מבוקשים בשטחים עוינים בין השאר תוך שימוש בהסתערבות. מרכז|60px יחידת מגלן חטיבת הקומנדו, עוצבת האש פיקוד המרכז היחידה מתמחה בהשמדת מטרות איכות בעומק שדה הקרב וביצירת מודיעין. מרכז|60px יחידת הלוט"ר חטיבת המרום ללא שיוך יחידה האמונה על הכשרת כלל יחידות צה"ל בתחומי הלחימה בטרור, כאשר חברי היחידה המדריכים-לוחמים לעיתים רבות עוסקים בפעילות מבצעית של לוחמה בטרור. מרכז|60px בית הספר לניוד מבצעי חטיבת המרום ללא שיוך יחידה בצה"ל האחראית על הכשרה לתחום הניוד המבצעי. מרכז|60px יחידת עוקץ חטיבת המרום ללא שיוך יחידת כלבנים המתמחה בהפעלת כלבים במסגרת הצבא למשימות ייעודיות לרבות חיפוש והצלה, לוחמה בטרור, ואיתור חומרי נפץ ואמצעי לחימה. מרכז|60px לוט"ר אילת עוצבת אדום פיקוד הדרום יחידת מילואים המיועדת להתמודדות עם אירועי טרור במרחב העיר אילת ואזור הערבה.יחידת הניודעוצבת חצי האשפיקוד המרכזיחידה מיוחדת שייעודה הוא ביצוע משימות ניוד מבצעי מיוחד באמצעות כלי רכב גלגליים בעומק ובחזית. יחידת האלפיניסטים חטיבת ההרים פיקוד הצפון יחידת מילואים המתמחה בלוחמה הררית.

 בסיסי הכשרה 
 בסיסי הכשרה של חיל הרגלים סמל שם מיקום תפקיד מרכז|27px בית הספר למ"כים ומקצועות החי"ר מ"א רמת נגב בית ספר להכשרת מקצועות החי"ר בצה"ל ובעיקר להכשרת מפקדי הכיתות של חטיבות החי"ר השונות מרכז|27px מתקן אדם מועצה אזורית חבל מודיעין בית ספר להכשרת לוחמי יחידת הלוט"ר ויחידת הכלבנים עוקץ,
בית הספר ללוט"ר, קליעה וצליפה (מכשיר את צלפי צה"ל ומדריכי הצליפה והקליעה) מרכז|27px בית הספר ללוחמה נגד גרילה מ"א מגידו בית ספר להכשרת לוחמי יחידות חיל הרגלים ללוחמה נגד ארגוני גרילה, ובפרט להתמודדות מול ארגון חזבאללה מרכז|27px בה"ד 8 מכון וינגייט בית ספר לכושר קרבי המקיים ליחידות צה"ל אימוני כושר קרב, כמו גם גיבושים ליחידות מובחרות ותחרויות ספורט

בנוסף, לכל חטיבת חי"ר סדירה קיים בסיס אימונים חטיבתי (בא"ח) בו מוכשרים טירוני ולוחמי אותה חטיבה.

 אמצעי לחימה 
מאחר שחיל הרגלים מתבסס על חיילים שנלחמים רגלית, רוב הנשק של החי"ר הוא כלי ירייה אישיים (נק"ל) או צוותיים (crew-served). אל כלי נשק אלה מלווים מספר כלי נשק כבדים יותר - המשמשים לחיפוי ולהגברת כוח האש של החי"ר. החי"ר עצמו לא נע רק רגלית, אלא גם בצורה רכובה (על גבי רכבי שטח), וגם בצורה ממוכנת (על גבי נגמ"שים).

כלי נשק
הנשק האישי של רוב חיילי צה"ל הם רובים ממשפחת ה-M16: כיום בעיקר רובי M4A1 קרבין (פלאטופ). בקרב יחידות מילואים ניתן למצוא גם רובי M16A2 ארוך, M16 מנוסר ו"מקוצרים" מדגמי CAR-15. ב-2006 נכנס רובה תבור קומנדו CTAR לשירות בחטיבת הנח"ל, חטיבת גבעתי וחטיבת גולני, וב-2009 הוחלף במיקרו-תבור. נכון ל-2018 חטיבת הצנחנים וחטיבת כפיר הן חטיבות החי"ר הסדירות היחידות שנשקם האישי הוא רובה ה-M4A1 ולא התבור או המיקרו-תבור. בחטיבות גבעתי, גולני, וחטיבת הנח"ל הנשק האישי הוא רובי תבור X-95 פלאט-טופ עם קנה באורך 380 מ"מ. בסוף 2023 הוחלט להחזירן לרובי M4A1 קרבין.

על הרובים ניתן להתקין מסילות פיקטיני שמאפשרות לחבר לרובה מגוון רב של עזרים טקטים כגון כוונות אופטיות שונות, צייני לייזר ופנסים. בנוסף, אפשר להתקין מתחת לקנה מטול רימונים 40 מ"מ מדגמי M203 ו-GL40.

נשקי המחלקה והפלוגה של כוחות היבשה הם מגוונים. המקלעים העיקריים הם הנגב הישראלי (5.56 מ"מ) והמאג הבלגי הוותיק (7.62 מ"מ). ב-2014 החלו יחידות החי"ר לקלוט את הנגב NG7, גרסת 7.62 מ"מ למקלע הנגב הישראלי. הנשק הכבד כולל מקלע כבד M2 בראונינג 0.5 ומקלעי רימונים מדגמי סאקו דיפנס Mk19 וסטרייקר Mk-47.

יחידות זרוע היבשה השונות מפעילות גם קלעים וצלפים, שאמונים על פגיעות מדויקות מרחוק. קלעי הסער חמושים בכוונות טלסקופיות (כגון "טריג'יקון X4" או "נמרוד"), רובי קלעים M16A2E3, קרבין M4A1 קלעים, מיקרו-תבור קלעים ו-SR-25 Mk 11. צלפי החי"ר חמושים ברובי צלפים מדגמי M24 SWS עם מעצה מודרני משודרג (7.62 מ"מ בריחי), בארט REC10 (7.62 מ"מ חצי-אוטומטי), ברק (HTR 2000) (0.338 אינץ', בריחי) ורוגר SR-22 ("טו-טו", חצי-אוטומטי). הבארט M82A1 (0.5 BMG, חצי-אוטומטי) יצא ממערך הצליפה של החי"ר ועבר לחיל ההנדסה הקרבית. בחטיבת הקומנדו ויחידות מיוחדים נמצא גם הבארט MRAD (רובה צלפים מודולרי בריחי, קליבר ניתן להחלפה).

בנוסף, כל חייל בשירות מבצעי מצויד ברימוני יד הגורמים לפיצוץ ולפיזור רסיסים. ישנם גם רימוני הלם וגז מדמיע.

במהלך 2012 נכנסו לשירות בזרוע ביבשה כלי נשק משודרגים: בהם M2HQCB (מקלע כבד M2 בראונינג עם קנה מעובה להחלפה מהירה ופשוטה), מקלע רימונים סטרייקר Mk-47. כמו כן נבדקו אמצעי הלחימה הבאים: מערכת הרפאים (רימון מתקדם הנורה מרובה) ורובי צלפים M24A2 משודרגים.

 טילים, רקטות ומרגמות 
כדי להתמודד עם מטרות משוריינות משתמשים בחי"ר במגוון רימונים, רקטות וטילים. יחידות החי"ר בצה"ל מצוידות ברקטות נגד טנקים מדגמי לאו M72. רקטות הנ"ט הן נשק זול יחסית וקל יחסית לתפעול ולכן מהוות נשק כבד זמין ביותר בשביל לפגוע במטרות כבדות כגון כלי רכב ובניינים. במבצע עופרת יצוקה נכנס לשירות גם המטאדור ("מפצח האגוזים") - רקטת נ"ט שהתגלתה כיעילה ביותר כנגד מבנים.

מאחר שטנקי המערכה המודרניים ממוגנים בכבדות, הנשק הייעודי נגדם הוא טילי נ"ט. הללו כבדים ויקרים יותר מרקטות הנ"ט (שכן הם כוללים רש"ק כפול ומנגנון הנחיה) ותפעולם מסובך יותר ודורש הכשרה ארוכה יותר. בצה"ל משרתים כיום טילי ה-טאו (עורב) והספייק.

בנוסף לרקטות וטילי נ"ט מפעיל חיל הרגלים גם מספר סוגי מרגמות כנשק מסייע ו"ארטילריית כיס של המג"ד". המרגמות שמפעיל חיל הרגלים כוללות את: מרגמה 52, מרגמה 60, מרגמה 81 (ליש/נמר"ש) וקשת, מרגמת 120 מ"מ המותקנת על נגמ"ש M113A3 ונשלטת על ידי מחשב.

כלי רכב

חיל הרגלים בצה"ל משתמש במגוון סוגי כלי רכב למטרות תובלה, סיור, ניוד כוחות, בט"ש, שליטה ופיקוד.
רכבי הסיור וניוד החי"ר הקל הם רכבי שטח, כגון ההאמר, הזאב, הסופה, הדוד והאביר. כלי רכב אלה ממוגנים במידה סבירה אך לא נושאים שריון כבד מאחר שהדרישה העיקרית מהם היא מהירות ועבירות שטח. ההאמר, לעומת זאת, מצוי במגוון תצורות - חלקן ממוגנות בכבדות יחסית וחלקן "פתוחות" לחלוטין. על ההאמר ניתן להתקין מגוון רב של אמצעים: החל ממקלעים וטילי נ"ט, וכלה באמצעי קשר ואף מכולת תובלה קטנה. כדי להוביל מחלקות חי"ר בשטח עוין ישנו רכב ה"ספארי" - מדובר במשאית/אוטובוס בה התא האחורי הוסב לתא לוחמים ממוגן בשריון כבד הכולל חרכי ירי.

תחת אש כבדה, עיקר הובלת הלוחמים אל שדה הקרב וממנו נעשית בנגמ"שים. לעיתים קרובות, בגלל המיגון שמציע הנגמ"ש הלוחמה מתבצעת מתוך הנגמ"שים - שעקב כך נושאים כלי נשק כגון מקלעים, מרגמות ואף טילי נ"ט. הנגמ"ש העיקרי בצה"ל הוא ה"ברדלס" M-113 האמריקני שהגיע ארצה בשנות ה-70 של המאה ה-20, אף על פי שעבר סדרת השבחות ותוספות מיגון הוא נחשב לנגמ"ש מיושן ופגיע. כדי לענות על הצורך בנגמ"שים כבדים החליטו בצה"ל לנצל טנקים ישנים וטנקי שלל כדי לבנות מהם נגמ"שים כבדים. מטנקי T-55 שנלקחו כשלל מארצות ערב נבנתה האכזרית, נגמ"ש חי"ר כבד ששרת בחטיבת גולני ובשנים האחרונות עבר לשימוש חטיבת גבעתי וכוחות המילואים. מנגד, על תובת הצנטוריון בנה צה"ל סדרת נגמ"שים נוספת שכיום כוללת את הנגמחון (ממוגן גחון ומדוגם בתא לוחמים עילי) שמשרת בשטחים ואת הנקפדון (בעל שריון כבד ומיגון עילי) שמשרת בגבול הצפון. נגמ"שים אלו היו במקור רכבי הנדסה קרבית אך הוחלפו לטובת הפומ"ה - נגמ"ש הנדסה ייעודי ומתקדם הממוגן בכבדות ובעל יכולת לשאת כלים הנדסיים רבים. הפומ"ה נמצא בשימוש חיל ההנדסה הקרבית אך בגלל המיגון הכבד שלו משמש לעיתים להובלת לוחמי חי"ר אל לב שטח עוין ומסוכן. בשנת 2008 החל להיקלט בחיל הרגלים הנמ"ר - נגמ"ש כבד המבוסס על תובת טנק מרכבה, ובשנת 2014 במבצע צוק איתן הופעלה לראשונה באופן מבצעי (ב"עופרת יצוקה" הופעלו 2 נגמ"שי ניסוי), והוכיחה את עצמה מבחינת מיגון ושרידות.

 אמצעים נוספים 

ב-2016 החל צה"ל בקליטת הרונ"י, רובוט צבאי קטן למטרות סיור וסריקה מקדימה, שיתופעל על ידי לוחמי חיל הרגלים.
ב-2018 נקלט הרונ"י גם בגדודי חיל ההנדסה הקרבית ומועבר כקורס צבאי כשבוע שנערך במתקן אדם.

ב-2019 החל צה"ל לצייד את היחידות המיוחדות ולוחמי חיל הרגלים בכוונת משולבת עם בקרת אש ומחשב ירי - "פגיון Smartshooter". בכוונת נעשה שימוש רב במלחמת חרבות ברזל והיא שיפרה את דיוק הפגיעות ב-350%.

 ראו גם 
 צה"ל
 חילות בצה"ל
 חיל פרשים

 לקריאה נוספת 
 עמוס הראל, "תדע כל אם עברייה", כנרת זמורה-ביתן דביר, 2013.
 מערכת אתר צה״ל, הבית של החי"ר, אתר צה"ל הרשמי, 2017

 קישורים חיצוניים 
 חיל הרגלים הישראלי - באתר צה"ל
 הצגת תכלית ואימונים באש חיה, סרט וידאו של ביתן החי"ר הישראלי 2001

 גד מה-טוב, החייל כפלטפורמה (עבודת מחקר לתואר שני)
 סרט המראה נגמ"שים ולוחמי חי"ר חמושים ברובה תבור קומנדו במבצע עופרת יצוקה, ערוץ צה"ל ביוטיוב
 .
 .
 .




  אריות הירדן בערוץ היוטיוב של צה"ל



 הערות שוליים 

*
*
רגלים, חיל
קטגוריה:חיל רגלים